Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > O ovom fotoaparatu > AVCHD format

## AVCHD format

Format AVCHD je razvijen za digitalne video kamere visoke razlučivosti za snimanje HD (visoka razlučivost) signala specifikacije 1080i*1 ili 720p*2 s korištenjem visokoučinkovite tehnologije kompresijskog kodiranja. Format MPEG-4 AVC/H.264 usvojen je za kompresiju video podataka, dok se Dolby Digital ili Linear PCM sustav koristi za kompresiju zvučnih podataka.
Format MPEG-4 AVC/H.264 slike komprimira učinkovitije od konvencionalnih formata za kompresiju slika. Format MPEG-4 AVC/H.264 omogućuje snimanje video signala visoke razlučivosti snimljenog digitalnom video kamerom na DVD diskove od 8 cm, tvrdi disk, flash memoriju, memorijsku karticu i sl.

#### Snimanje i reprodukcija na fotoaparatu

Na temelju formata AVCHD fotoaparat snima u kvaliteti slike visoke razlučivosti (HD), koja je navedena niže.
Video signal*3:
Uređaj kompatibilan s 1080 60i
MPEG-4 AVC/H.264 1920×1080/60i, 1440×1080/60i
Uređaj kompatibilan s 1080 50i
MPEG-4 AVC/H.264 1920×1080/50i, 1440×1080/50i
Zvučni signal: Dolby Digital 2-kanalni
Memorijski mediji: Memorijska kartica
*1 1080i razlučivost
Razlučivost visoke definicije kod koje se koristi 1.080 crta za skeniranje isprepletenim načinom.
*2 720p razlučivost
Razlučivost visoke definicije kod koje se koristi 720 crta za skeniranje progresivnim načinom.
*3 Podaci snimljeni u drugim AVCHD formatima koji nisu navedeni gore ne mogu se reproducirati na vašem fotoaparatu.
Natrag na vrh